I en endnu ikke offentliggjort rapport, har Vejdirektoratet testet vejskilte og vejstriber på ca. 200 kilometer motorvej rundt om i Danmark. Testen er udført, for at se om danske motorveje er klar til selvkørende biler. Det skriver websitet selvkorende.dk .

Testen skulle være gennemført indenfor de sidste 2 uger både nat- og dag og det er uvist hvilket udstyr der er brugt til at måle skilte og striber med, ligesom det er uvist hvilket køretøjer der er benyttet til testen, men der skulle brugt flere forskellige bilmærker og modeller, med moderne sikkerhedssystemer som eksempelvis skiltegenkendelsessystemer i bilen.

Resultatet af testen skulle være klar om kort tid, og ifølge selvkoerende.dk, forløb testen godt. De danske vejskilte og vejstriber skulle være så godt som klar til både selvkørende biler og biler med assist-systemer. Så måske ser vi snart Tesla eller andre selvkørende biler på de danske veje.